google/wiki40b huggingface dataset:
Monacos Grand Prix 2009

Rapport

Torsdagens trening begynte med at Brawn GP igjen etablerte seg som det dominerende laget, der Rubens Barrichello var raskest med 3/10 av et sekund enn landsmann Felipe Massa med en tid på 1.17.199, og de to McLarens-bilene til Lewis Hamilton og Heikki Kovalainen deretter. Brawn-bilene fortsatte sin gode form i den andre treningen, og fikk tredje og fjerde beste tid bak Nico Rosberg – som toppet treningen for den niende gangen denne sesongen med en tid av 1.15.243 – og Hamilton igjen. En tilsvarende rekkefølge skjedde på lørdagens trening, med Jenson Button som ble bare såvidt slått av Fernando Alonso i Renault.
Den første kvalifiseringsrunden så dramatikk da 2008-vinneren Lewis Hamilton kræsjet bilen ved Mirabeau og skadet den slik at han ikke kunne fortsette kvalifiseringen, noe som etterhvert sendte han ned på en 16.-plass, bare foran BMW-Sauber til Nick Heidfeld og Robert Kubica, samt Toyotaene til Jarno Trulli og Timo Glock.
Etterhvert ble det også klart at Hamilton måtte starte bakerst (plass nr. 20) ved start på grunn av et skifte av girkasse etter kvalifiseringen.
Rohans kongerekke

Rohan er et land i J.R.R. Tolkiens univers. Alle kongene i denne kongerekken er derfor fiktive personer som man finner i de tre bøkene i Ringenes herre.
Villdyrets hevn

Handling

Dawson City er tyrannisert av Beauty Smith som eier saloon, store og bank. Scott kommer dit for å skrive om stedet. Han og vennen Jansen, representant for regjeringen, ordner opp og tar seg av en liten indianergutt hvis far blir drept av Smith's folk. Ulvehunden White Fang er guttens venn.
Dictyoptera (Lycidae)

Utseende

Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.

Levevis

Dictyoptera tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Moraguesia

Utseende

Middelsstore, svarte hornbiller. Kroppsformen er forholdsvis bred til Phileurini å være, hodet og pronotum uten påfallende horn eller knøler. Pronotum er spredt og kraftig punktert. Dekkvingene har litt uregelmessige punktrader og er bredest langt bak midten.

Utbredelse

Arten er utbredt i Sør-Amerika (Fransk Guyana).
Attaque 77

Attaque 77 er en argentinsk punkrockgruppe. Den ble etablert i Buenos Aires i 1987, og er en av Sør-Amerikas mest innflytelsesrike grupper i sin sjanger. Dagens medlemmer er Mariano Martínez, Leonardo de Cecco og Luciano Scaglione. Adrian Vera, Ciro Pertusi og Federico Pertusi har tidligere vært med i bandet. Attaque 77 er særlig kjent for låter som «Arrancacorazones» og «Hacelo por mí».
Lek og Lær Tredje Klasse: Det mystiske fjellet

Handling

Polly Smart, datter av den kjente Professor Smart, har omprogrammert alle robotene slik at hun kan rette opp feilene hun hadde på en prøve hun hadde feil på ved å la dem gå tilbake i tid og «rette» opp feilene følge prøven. For eksempel den russiske roboten androvbot dro tilbake til gode gamle Kopernikus slik at Polly Smart ble verdens midtpunkt. For å redde verden følger vi helten Botolf på jakt etter de forsvunnede robotene av spor gitt av Polly siden hun «er så snill» med «Snørrolf».
Flatdøgnfluer

Utseende

Kroppen er brunlig på farge og mellom 4 og 15 millimeter lang.  Artene i denne gruppen har to lange haletråder (cerci) som voksne.
Nymfene har en flat kroppsform med tre haletråder. Beina og særlig lårene (coxa) er store og kraftige. De har utvendige gjeller på bakkroppen. De er flate og vanligvis mørkt farget.

Levevis

Flatdøgnfluer lever mesteparten av sitt liv i ferskvann som larver eller nymfer. Flatdøgnfluer har nymfestadiet i både stillestående og rennende vann, ofte med sterk strøm. Både i mindre bekker, større elver og langs stranden av dammer og innsjøer.
Nymfene lever av organisk materiale, som alger eller råtnende planter. Men også av andre mindre dyr eller fiskeegg. Døgnfluer kan ikke ta til seg føde eller fuktighet som voksne individer.
De fleste nymfer kryper rundt på bunnen, både på åpen sand bunn og blant planter. Men noen arter er gode svømmere.
Eggene legges i vannmassene. I Norden er utviklingen ett år. Flatdøgfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadium kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Skörderflickan

«Skörderflickan» er et svensk skillingstrykk som finnes i så å si alle svenske visebøker. Forfatteren heter C.D af Virsén. Skillingsvisen er også godt kjent i Norge, og forekommer av og til under tittelen «Hun vokste i hytten ved susende skog».

Teksten

1.Hon väkste i torpet vid susande skog,

vad liljorna drömde det visste hon nog,

hon visste vad fåglen i lunderna kvad,

och jämt var hon glitrande glad.
2.Hur åren de gingo, en fästmann hon fick,

han lyste så stolt i sitt krigerske skick.

Hon tog honom gärna hon drödje ej alls

att leende famna hans hals.
3.De skulle ha gift sig, men freden tok slut

mot kejsarn i Ryssland drog konungen ut,

med Gustaf den tredje drog gossen avsted

men än var hon sorgfri och glad.
4.En dag när på åkern hon skylarna band

så kom det ett bud ifrån främmade land,

bäst visan om Fingal bland tärnorna ljöd,

man sade at gossen var död.
5.Hon sto där så röd bland de vaggande ax

hur dog han, hon frågte så darrande strax.

Han värjde sig manligt bland kulornas bad,

då blev hon så sorgfri och glad.
6.O redan bland skylar på grönskande äng,

i flickor, hon sade, min brudliga säng,

hur skönt att få somna med rågen i frid,

i skördarnas gyllene tid.
7.Hon lade sig neder och somnade godt

på bädden hon bars inn i stugan så brått.

Hon log inn i döden, man viskade rörd

att aldrig sågs vackrare skörd.
8.Och tärnorna sjöng på den älskades grav

o slumra, vi höllo så hjärtligt dig av.

Du band på din kärve din visa du kvad

och jämt var du glitrande glad.
Boyd Coddington

Biografi

Coddington vokste opp i Rupert i Idaho, der han fikk sin første bil, en 1931 Chevrolet-truck da han bare var 13 år gammel. Han gikk på maskinist handelsskole ved Idaho State University og gjennomførte et treårig lærlingeprogram. I 1966 flyttet han til California og begynte med å bygge hot rods om dagen og arbeide som maskinarbeider om natten. Han ble snart kjent for å bygge unike hot rods og i 1977 åpnet han sitt eget verksted, Hot Rods by Boyd, i Cypress i California. Hans første kunde var Vern Luce som eide en '33 coupe. Denne ombygde bilen vant prisen Al Slonaker Award ved Oakland Roadshow i 1981. I 1988 startet Coddington Boyds Wheels Inc for å bygge og selge spesialbygde bilhjul laget av aluminium. I 1997 ble  Coddington (sammen med sin daværende designer Chip Foose) opptatt i æresbevisningen Hot Rod Hall of Fame. I 1998 måtte Coddington reorganisere Boyds Wheels på grunn av en konkurs. Coddington mottok Daimler-Chryslers designpris to ganger, og Coddingtons byggverk har vunnet prisen Grand National Roadster Shows æresbevisning «America's Most Beautiful Roadster (AMBR)» hele 7 ganger.
7. april 2005 erklærte Coddington seg skyldig i bedrageri. Coddington hadde registrert komplette spesial- og håndbygde biler som veteranbiler for å unngå utslippskrav og skattekonsekvenser.
Frem til sin død hadde Coddington et verksted på 5 000 m² i La Habra i California med 70 ansatte. Coddington ble innlagt på sykehus like etter vinterferien 2007/2008. Han ble sendt hjem, men klagde på fortsatte vansker og ble innlagt på et sykehus nær hjemmet sitt (Presbyterian Intercommunity Hospital i Whittier). Etter å ha fått en diagnose der, ble han operert i all hast. Han døde 27. februar 2008, den offisielle dødsårsaken var komplikasjoner forbundet med diabetes, svikt i lever og nyrer.
Stavanger Brass Band

Stavanger Brass Band er et musikkorps med brassbandbesetning. Korpset ble stiftet i 1981 og er tilsluttet Norges Musikkorps Forbund. Stavanger Brass Band har flere ganger vunnet Norgesmesterskapet for brassband, og korpset har flere ganger representert Norge i forbindelse med europamesterskapet for brassband.
Ochrodion

Utseende

Middelsstore, avlange, lyst brunlige trebukker. Antennene er noe lengre enn kroppen, nokså slanke. Pronotum er noe smalere enn dekkvingene, avrundet firkantet, knudrete. Dekkvingene er jevnbrede. Beina er tynne.

Levevis

Larvene lever i ved.

Utbredelse

Artene er kjent fra Fransk Guyana, Brasil og Peru.
Gnorimotrichius

Utseende

Middelsstore, litt flate, langbeinte gullbasser. Hodet er tydelig avsatt fra pronotum, som er mye smalere enn dekkvingene. Disse dekker ikke hele bakkroppen.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Slekten er utbredt i Sørøst-Asia.
Tytthaspis sedecimpunctata

Utseende

Tytthaspis sedecimpunctata er mellom 2,5 og 3 millimeter lang. Dekkvingene er blekt gule med mørke flekker, som flyter noe sammen langs sidene. Sømmen (midtlinjen) er mørk. Også brystskjoldet og hodet har mørke flekker. Beina er rødorange.
Xinbin

Xinbin (kinesisk: 新宾满族自治县; pinyin: Xīnbīn Mǎnzú Zìzhìxiàn) er et autonomt fylke for mandsjuene i byprefekturet Fushun i provinsen Liaoning i Folkerepublikken Kina.
Befolkningen var 306 984 i 1999.

Kulturminner

Yonglingmausolet (Yongling, 永陵) og den game by Hetu-ala (Hetu Ala gucheng, 赫图阿拉故城) er blitt oppført på Folkerepublikken Kinas liste over kulturminner.
Palais Esterházy

Palais Esterházy er et barokkpalé i Wien, som tilhørte den ungarske adelsslekten Esterházy. I den tidligere vinkjelleren ligger den kjente restauranten Esterházykeller.
Det finnes to bygninger i Wien som blir kalt Palais Esterházy. Denne bygningen ligger i Wallnerstraße, et annet Palais Esterházy ligger i Kärtner Straße.
Esterházy-familien begynte å bygge på dette området mellom 1685–1695, men det var først mellom 1806–1820 at paléet fikk dagens utseende. Paléet ble lite brukt av Esterházy-familien i det 20. århundre.
Fenol

Fenolat

Fenolat er anionet til fenoler som har kjemisk formel C₆H₅O⁻. Fargen til fenolat er lilla og den er uløselig i vann, derfor brukes det å danne fenolat av fenoler som påvisning av fenoler ved å tilsette FeCl₃.

Fremstilling

Fenol kan fremstilles på flere forskjellige måter, bl.a. ved delvis forbrenning av benzen eller benzosyre. Dessuten kan fenol produseres ved kumenprosessen eller Raschigprosessen.
Stoffet finnes i veden på treaktige planter som er skadet, og det finnes av samme årsak i tretjære. Det inngår som et viktig ledd i konserveringsprosessen ved røyking av matvarer. Fenol inngår som element i oppbygningen av lignin, som er det av de viktige stoffer i ved, som gir tre dets trykkstyrke. Fenol dannes som biprodukt ved oksidasjon av trekull.
Det produseres ca. 7 milliarder kilo pr. år på verdensbasis.

Anvendelse

Fenol har antiseptisk virkning og ble brukt av Joseph Lister i hans banebrytende arbeid med antiseptisk kirurgi, selv om hudirritasjon fremkalt av vedvarende påvirkning fra fenol til sist førte til at man endret teknikken.
Mesteparten går til produksjon av plaststoffer (polykarbonater), det brukes til desinfeksjon og ved fremstilling av medisin (for eksempel acetylsalisylsyre), ugress-midler og syntetiske harpikser. Bakelitt, som var et av de første harpikser som ble fremstillet kunstig, er et polymeriserings-produkt av fenol og formaldehyd.
Fenol brukes også til å produsere sprengstoffet trinitrofenol (pikrinsyre).
Stoffet brukes i plastisk kirurgi som en eksfoliant, som fjerner lag av død hud.

Andre verdenskrig

Injeksjoner av fenol har tidvis blitt brukt som en henrettelsesmetode. Spesielt ble fenol- og cyanidinjeksjoner brukt av nazistene til individuell henrettelse under andre verdenskrig. Opprinnelig brukt av nazistene i 1939 som en del av Handling T4 – Fenol, som var billig, lett å lage og svært giftig, ble valgt som en del av Nazi-Tysklands "eutanasi"-program. Selv om "Zyklon-B"-pellets, oppfunnet av Gerhard Lenz, ble brukt i gasskamrene å utrydde store grupper av mennesker, lærte nazistene at utryddelsen av mindre grupper var mer økonomisk via injeksjon av hvert offer, en om gangen, med fenol. Fenolinjeksjoner ble gitt til tusener av mennesker i konsentrasjonsleirene, spesielt ved Auschwitz-Birkenau. Omtrent ett gram er nok til å forårsake død. Injeksjoner ble administrert av leger, deres assistenter, eller noen ganger innsatte leger. Slike injeksjoner ble opprinnelig gitt intravenøst​​, vanligvis i armen, men nazistene fant senere ut at injeksjon direkte inn i hjertet induserte en raskt inntreffende død. En av de mest kjente innsatte som skulle motta en fenol injeksjon i Auschwitz var St. Maximilian Kolbe, en katolsk prest som frivillig valgte å gjennomgå tre uker med sult og dehydrering i stedet for en annen innsatt, Franciszek Gajowniczek.
Streets of London (sang)

«Streets of London» er en visesang laget av den britiske musikeren Ralph McTell. Den ble første gang gitt ut på McTells album Spiral Staircase fra 1969 i en versjon med kun vokal og gitar. I 1974 spilte han den inn på nytt med backingband og ga den ut som singel. Singelplaten nådde annenplass på de britiske hit-listene.
Sangen er en av mange som har brukt Pachelbels kanon som grunnmelodi.
«Streets of London» er også innspilt av flere andre artister. Finn Kalvik skrev en norsk tekst til sangen og ga den ut som «En tur rundt i byen» på sitt debutalbum Tusenfryd og grå hverdag fra 1971.
Kutchbukta

Kutchbukta (engelsk: Gulf of Kutch) er en bukt i Arabiahavet langs vestkysten av India, i delstaten Gujarat, og kjent for sitt ekstreme, daglige tidevann. Maksimumsdybden i Kutchbukta er 122 meter. Bukten er ca. 180 km lang og skiller Kathiawar-halvøya fra fastlandet Kutch i Gujarat, og strekker seg i en nordøstlig retning. Rukmavati-elven munner ut i Arabiahavet i nærheten.
Økonomisk sett blir bukten brukt som en naturlig havn, særlig av oljeindustrien med verdens største raffineri beliggende i Jamnagar. En stor oljeterminal finnes også i Kandla.
Huangshan (Huangshan)

Huangshan (kinesisk: 黄山区, pinyin: Huángshān) er et bydistrikt i byprefekturet Huangshan i provinsen Anhui i Folkerepublikken Kina. Det har et areal på 1 669 km² og teller ca. 160 000 innbyggere.
Deler av fjellkjeden Huang Shan ligger innen bydistriktets grenser.

Kulturminner

Borgerhuseene i Qiankou (潜口民宅, Qiánkǒu mínzhái), Familien Chengs tre hus (程氏三宅, Chéngshì sānzhái), den gamle arkitektur i landsbyen Chengkancun (呈坎村古建筑群, Chéngkǎncūn gǔ jiànzhùqún), Laowuge-residensen og Lürao-paviljongen (老屋阁及绿绕亭, Lǎowū gé jí Lǜrào tíng) og Luo Dongshu-forfedretempelet (罗东舒祠, Luó Dōngshū cí) er oppførte på Folkerepublikken Kinas lise over kulturminner.
Đắk Sơn-massakren

Đắk Sơn-massakren fant sted 5. desember 1967 da styrker fra FNL under Vietnamkrigen gikk inn i landsbyen Đắk Sơn i Đắk Lắk-provinsen i Vietnams sentrale høyland.
To FNL-bataljoner på rundt 600 mann tilsammen drepte 252 sivile, menn, kvinner og barn i en hevnaksjon i denne landsbyen som var bebodd av 2 000 mennesker fra den etniske minoriteten degar som var motstandere av den vietnamesiske FNL-geriljanen. FNL antok at landsbyen hadde gitt ly til flyktninger som prøvde og slippe unna FNL-styrkene. FNL-soldatene brukte flammekastere for å ødelegge skjulesteder og drepe de som bodde der.
Da FNL-soldatene avfyrte ders våpen, gjemte folk seg inne i husene sine, og noen som gjemte seg tilfluktsrom ble drept av røykforgiftning. De husene som ikke ble ødelagt av flammekastere ble sprengt med granater, og da FNL-styrkene trakk seg ut, satte de fyr på de sentrale delene av byen. I det de forlot byen, skøy FNL-styrkene 60 av de 160 til da overlevende. De resterende ble tatt som gisler.
Philipp Jacob Spener

Virke

Han og hans venn Johann Jakob Schütz (1640–1690) var med på å fremelske det som ettertiden kjenner som pietisme. Det startet med en liten diskusjonsgruppe (konventikkel) som samlet seg i Speners embedsværlse i 1671 og med en programerklæring, Pia desideria (fromme ønsker), som han kort deretter (1675) utgav. Viktige impulser for reformarbeidet tør Spener ha fått under sine teologiske studier i Strassburg fra Johann Schmidt (1594–1658) og fra sin tid som predikant i Frankfurt am Main årene 1666–1686. Den avgjørende innflytelsen var nok likevel i tradisjonen fra Johann Arndt (1555–1621) og hans forfatterskap, framfor alt Fire bøker om en sann kristendom (1605–10) som Spener holdt for å være det viktigste verk for kristen veiledning ved siden av Bibelen.
Spener ble i 1663 predikant ved Straßburger Münster, i 1666 «senior» for det lutterske prestefellesskap (Pfarrerschaft) i den fri Reichsstadt Frankfurt am Main, og 1686 kursachsisk overhoffpredikant i Dresden. Fra 1691 var han prost og konsistorialråd ved Nikolaikirche i Berlin. I 1694 medvirket han ved opprettelsen av reformuniversitetet i Halle, der hans student August Hermann Francke skulle få en fremragendfe rolle.

Hovedverk

Speners hovedverk var «Pia desideria, oder Herzliches Verlangen nach gottgefälliger Besserung der wahren evangelischen Kirche», og ble til i 1675. Det  utgjorde egentlig et forord til en nyutgivelse av en evangeliepostille av Arndt – men inneholdt to nye elementer som kom til å utmerke pietismen som bevegelse. Her fremlegger Spener et omfattende reformprogram for den lutherske kirke. Han brennemerket misforhold i kirken og kritiserte de troendes manglende kjennskap til og dypere forståelse for Bibelen. Det første av hans forslag var at fromme skulle grunnlegge mindre forsamlinger innenfor kirken, ecclesiola in ecclesia. Det andre var at han ville innføre i lutherdomnen et «håp om en bedre tid», dvs. tanken om en forberedende tusenårsperiode (kiliasme) innen den ytterst dom. Det var med dette senere motiv som han sterkest kom å skille seg fra kirkeortodoksien og vinne sympati blant de av kirken forfulgte sekter.
Det er omstridt i om, og i hvilken grad, Pia desideria baserte seg på arbeidene til mystiske spiritualister som f. eks. Christian Hoburgs «Spiegel der Missbräuche beim Predigtamt».
Surat Thani (provins)

Dyre- og planteliv

Dyrelivet er utpreget tropisk, og omfatter både de midt-thailandske og de malayiske biotopene. Utbredte og viktige artsmangfold utgjøres av ulike slanger, reptiler (frosker, firfisler), og en rekke arter fisk. Fuglelivet og bestandene av skilpadde og krokodille er hardt presset. Det drives en god del oppdrett av elefant i nord og vest, særlig for turistformål.
Det er områder av tropisk regnskog i fjellene i nordvest, særlig rundt den store innsjøen Ratchaprapha. Khao Sok nasjonalpark er et viktig verneområde for rikt dyre- og planteliv i elvedalene i den sentrale fjellkjeden. I deltalandskapet i øst, ved utløpet av de største elvene i Siambukten, er det områder med mangroveskog og biologisk viktige kystfarvann.

Økonomi og samferdsel

Turisme er den viktigste næringsveien i provinsen, med Ko Samui som en av Tghailands mest utbygde turistområder.
De viktigste landbruksproduktene er gummi, kokosnøtt og rambutan. Rambutan ble begynt plantet i 1926 av malay-kineseren Mr. K. Vong, og det er en egen rambutan-festival i august. Andre spesialiteter er østers fra Kanchanaburi og silke fra Chaiya.
Det er flyplass i Phunphin kommune, 25 km vest for Surat Thani, samt en charterflyplass på Ko Samui. Phunphin har også hovedjernbanestasjon på den nord-sør-gående jernbanelinjen Bangkok-Singapore. Et vestgående sidespor ender i Khiri Rat Nikhom, etter at videreføringen mot Phuket ble innstilt i 1956.
Bank of Thailand og Thailands statistikkbyrå har regionale kontorer i Surat Thani. Det er større militæranlegg i Surat Thani, med hovedkvarteret for 4.Arme og en luftforsvarsstasjon.
Riksvei 41 (Asian Highway 2) går nordsør gjennom provinsen, mens riksvei 44 har motorveistandard hele veien fra nordøst og sørvestover til Krabi. Riksvei 401 går vestover gjennom fjellområdene til Takua Pa og Khao Lak-området ved Andamanhavet i naboprovinsen Phang Nga.
Fra Surat Thani og fra den østlige kystbyen Don Sak går det ferjer til turistøyene Ko Samui og Ko Pha-ngan.
Provinsen har meget god mobildekning, og utbygd bredbåndsforbindelse, kabel-TV og utstrakt bruk av parabol-TV.
Ratchaprapha-dammen som demmer opp et stort reservoar i Khao Sok-fjellene, gir elektrisk kraft til nærområdene.

Utdanning og forskning

Det er en egen campus for Prince of Songkla University 9 km sørøst for Surat Thani, ogher ligger også Surat Thani Rajabhat University og et medisinsk forskningssenter like. Surat Thani har også en egen skole for offentlig ansatte (School og Public Administration), samt en teknisk høyskole.
Lengst øst i Kanchanadit ligger en forskningsstasjon for landbruk, mens Ban Na San i sørøst har et statlig, statlig forsknings- og utviklingssenter i Khao Nong-fjellene.
Audrain gasskraftverk

Audrain gasskraftverk er et varmekraftverk i Audrain County i Missouri, USA. Anlegget har en installert produksjonskapasitet på 648 MW, fordelt på 8 turbiner. Operatør er energiselskapet Union Electric Co LLC. 
Kraftverket stod ferdig utbygd i 2001. Brenselkilden er naturgass.
Skien Venstre

Skien Venstre er Venstres lokalforening i Skien. Lokallaget er Telemark Venstres største, og hadde 51 betalende medlemmer i 2017.

Tidligere lokalvalgsresultater

Etter lokalvalget i 2011 fikk Skien Venstres representant Geir Arild Tønnessen vervet som varaordfører. Etter kommunevalget i 2015 satt partiet i posisjon med Ap, Sp og Sv, og hadde to representanter i bystyret med Geir Arild Tønnessen og Signy Gjærum. Tønnessen satt også i formannskapet i perioden 2015–2019.
Etter lokalvalget i 2015 endte Venstre opp med å bli Skiens åttende største parti, med en oppslutning på 3,5 %. Dette var en nedgang på 1,5 % i forhold til resultatet av lokalvalget i 2011.
Millieriidae

Utbredelse

Denne gruppen er bare kjent fra USA og Chile.
Kyst

Kyst eller kystlinje er den delen av (fast)land som grenser mot hav. Kysten og omkringliggende områder på begge sider av kystlinjen er viktige deler av lokale økosystem, da blandingen av fersk- og saltvann har mange næringsstoffer for livet i havet og på land. Strender og svaberg gir også grunnlag for mange forskjellige planter og smådyr som er viktige for næringskjeden.

Kysttyper

På de fleste steder av jorden avsluttes fastlandet i en relativt ubeskyttet kyst ut mot åpent hav, derav åpen kyst. Dette er f.eks. tilfellet langs det meste av Vest- og Sør-Europa, Afrika, Nord- og Sør-Amerika, Asia og Australia (med visse unntak, se under).
De viktigste unntakene er norskekysten og ellers i deler av Sverige og Finland, som er kjennetegnet av en kystskjærgård, hvor større og mindre øyer, holmer og skjær beskytter fastlandets egentlige kyst mot vær og vind. Tilsvarende kysttype finnes i Skottland, utenfor Kroatia, det sørlige Chile, det nordlige Canada og sørøstlige Alaska, for å nevne noen.
National Physical Laboratory

National Physical Laboratory (NPL) er det nasjonale laboratorium for metrologiske standarder i Storbritannia. Laboratoriet ble grunnlagt i 1900, og har sin adresse i Bushy Park i Teddington, London, England. NPL er den største organisasjon for anvendt fysikk i Storbritannia.